OpenLLM-France/wikimedia huggingface dataset:
# Eleccions legislatives de Guinea Bissau de 2004

Les eleccions legislatives de Guinea Bissau de 2004 es van dur a terme a Guinea Bissau el 28 de març de 2004, després de diversos ajornaments causats pel caos polític i econòmic al país, incloent-hi un cop d'estat que va enderrocar al president Kumba Ialá el setembre de 2003. L'antic partit governant, el Partit Africà per la Independència de Guinea i Cap Verd (PAIGC), va obtenir el nombre més gran d'escons, però no va obtenir majoria. El partit de l'expresident Yala, el Partit de Renovació Social (PRS), va quedar en segon lloc amb 35 escons.
El PAIGC va arribar a un acord amb el PRS pel seu suport legislatiu (va fracassar un intent previ d'arribar a un acord amb el Partit Unit Social Democràtic, que havia obtingut 17 escons), i el maig de 2004 va jurar el nou parlament, amb el líder del PAIGC Carlos Gomes Júnior convertit en primer ministre.

## Incidències

Tot i que segons els informes el vot es va dur a terme a temps a l'interior de Guinea Bissau, es va retardar en gran part de la capital Bissau perquè els materials electorals van ser lliurats tard a molts centres de votació. La Comissió Nacional Electoral va ordenar als centres de votació que van obrir tard que restessin oberts més enllà del final de la votació programada per assegurar que tots tinguessin l'oportunitat de votar. Segons els informes aproximadament un terç dels centres de votació de Bissau no van obrir el dia de les eleccions, i aquests centres van rebre l'ordre d'obrir l'endemà 29 de març.
Uns 100 observadors internacionals van estar presents per a l'elecció. Les Nacions Unides, la Comunitat Econòmica dels Estats de l'Àfrica Occidental (CEDEAO), la Comunitat de Països de Llengua Portuguesa i la Francofonia van enviar observadors, igual que Portugal, Rússia i els Estats Units.

## Resultats

| Partit | Vots | % | Escons | +/– |
| Partit Africà per la Independència de Guinea i Cap Verd | 145,316 | 33.88 | 45 | +21 |
| Partit de Renovació Social | 113,656 | 26.50 | 35 | –3 |
| Partit Unit Social Democràtic | 75,485 | 17.60 | 17 | Nou |
| Plataforma Unida | 20,700 | 4.83 | 0 | – |
| Unió Electoral | 18,354 | 4.28 | 2 | – |
| Partit Democràtic Socialista | 8,789 | 2.05 | 0 | Nou |
| Unió pel Canvi | 8,621 | 2.01 | 0 | –3 |
| Resistència de Guinea Bissau-Moviment Bafatá | 7,918 | 1.85 | 0 | –28 |
| Partit d'Unitat Nacional | 6,260 | 1.46 | 0 | Nou |
| Aliança Popular Unida | 5,817 | 1.36 | 1 | Nou |
| Unió Nacional per la Democràcia i el Progrés | 5,042 | 1.18 | 0 | –1 |
| Fòrum Cívic Guineà-Socialdemocràcia | 4,209 | 0.98 | 0 | 0 |
| Moviment Democràtic Guineà | 4,202 | 0.98 | 0 | Nou |
| Partit del Manifest del Poble | 3,402 | 0.79 | 0 | Nou |
| Partit Socialista | 1,167 | 0.27 | 0 | Nou |
| Nuls/blancs | 31,317 | – | – | – |
| Total | 460,254 | 100 | 100 | –2 |
| Votants registrats/participació | 603,639 | 76.2 | – | – |
| Font: African Elections Database |||||

## Referències

* ↑ Elected parliament sworn in, new government to follow IRIN, 7 May 2004
* ↑ Young technocrats prominent in new elected government IRIN, 13 May 2004
* 1 2 Guinea-Bissau: Election extended for second day after confusion in capital IRIN, 28 March 2004
# Ángel Luis Camacho Bautista

Ángel Luis Camacho Bautista (Buenavista del Norte, 21 de setembre de 1973) és un exfutbolista i entrenador canari. Com a jugador ocupava la posició de migcampista.

## Trajectòria

Va militar a l'equip de la seua vila, en la U. D. Icodense i des d'allà al filial del Reial Madrid. Debuta a Segona Divisió a la temporada 97/98, amb el Deportivo Alavés. Disputa 33 partits i marca un gol amb els bascos que, a més, pugen a primera divisió. Però, el migcampìsta fitxa pel CD Numancia, romanent a la divisió de plata.
Amb els sorians aconsegueix de nou l'ascens a la màxima categoria, aquesta vegada amb tres gols en 38 partits. No té continuïtat amb el Numancia, i marxa al CA Osasuna, amb qui viu un tercer ascens consecutiu. El canari no seria titular amb els navarresos: 19 partits i un gol.
Aquesta vegada sí que continua amb l'equip que ha ascendit, i debuta a primera divisió a la campanya 00/01 amb l'Osasuna. Hi jugaria 13 partits de la seua única temporada a la màxima categoria.
A partir del 2001 milita en equips de divisions més modestes: Real Avilés Industrial, Universidad de Las Palmas CF i Fuerteventura. En aquest darrer club penjaria les botes i inicia la seua tasca a les banquetes.

## Enllaços externs

* Fitxa del jugador
* "La meua espineta és no haver jugat amb el Tenerife"
# Comtat de Pearl River

El Comtat Pearl River (oficialment, Pearl River County) és una comtat estatunidenc de l'estat de Mississipi. Actualment hi viuen 57.000 habitants. Segons el cens de 2000, la població era de 48.621. Poplarville és la seu del comtat. La ciutat més gran de tot el comtat és Picayune, com també el centre neuràlgic econòmic i mèdic. El grau baix de criminalitat i el baix cost de vida de Picayune el converteixen una creixent àrea de jubilació.

## Referències

* ↑ «Find a County». National Association of Counties. Arxivat de l'original el 2008-06-26. [Consulta: 31 gener 2008].
# Fibroscopi

Un fibroscopi és un instrument de diagnòstic mèdic que es fa servir per a la il·luminació i exploració de cavitats. La seva característica més important és ser prim i molt flexible, a diferència de l'endoscopi, que és essencialment rígid (molt més gruixut).
El fibroscopi portàtil és una forma d'endoscòpia que ofereix economia i flexibilitat amb la comoditat de la il·luminació incorporada per a diferents camps. En medicina la fibroscòpia s'empra per a l'exploració de l'estómac, els bronquis i la vesícula.
Amb un fibroscopi es fa possible examinar ràpidament i fàcilment l'interior de cavitats i òrgans del cos humà sense interferir (d'una forma important) en el seu funcionament, permetent dur a terme un control des de dins.

## Ús fora del diagnòstic mèdic

També pot ser utilitzat per verificar l'equip mecànic de l'automòbil, equips elèctrics, equips d'electricitat i alguns tipus de tubs.

## Vegeu també

* Broncoscòpia
* Endoscòpia
* Endoscòpia digestiva
# Mescalero (Nou Mèxic)

Mescalero és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.233 habitants.

## Demografia

Segons el cens del 2000, Mescalero tenia 1.233 habitants, 351 habitatges, i 280 famílies. La densitat de població era de 26,6 habitants per km².
Dels 351 habitatges en un 49,9% hi vivien nens de menys de 18 anys, en un 40,5% hi vivien parelles casades, en un 33,3% dones solteres, i en un 20,2% no eren unitats familiars. En el 16,2% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,5 i el nombre mitjà de persones que vivien en cada família era de 3,88.
Per edats la població es repartia de la següent manera: un 38,4% tenia menys de 18 anys, un 12% entre 18 i 24, un 28,8% entre 25 i 44, un 16,3% de 45 a 60 i un 4,5% 65 anys o més.
L'edat mediana era de 25 anys. Per cada 100 dones de 18 o més anys hi havia 88,8 homes.
La renda mediana per habitatge era de 22.353 $ i la renda mediana per família de 22.969 $. Els homes tenien una renda mediana de 23.125 $ mentre que les dones 20.573 $. La renda per capita de la població era de 8.554 $. Aproximadament el 34,5% de les famílies i el 39% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mescalero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mescalero». American Fact Finder. Oficina del Cens dels Estats Units, 12-01-2010.
# Emili Vilardaga Peralba

Emili Viladarga Peralba (Gironella, Berguedà, 26 de gener de 1912 - Dreux, Eure i Loir, 8 de setembre de 1969) fou un combatent i militant anarcosindicalista català, exiliat del franquisme.

## Biografia

De jove treballà a les mines de Sallent (Bages) i després va treballar a la Companyia Telefònica, on s'inicià en la militància anarcosindicalista. Pel seu activisme fou empresonat en diverses ocasions a Barcelona. Quan es produí el cop d'estat del 18 de juliol de 1936 va allistar-se en les milícies antifeixistes i el setembre de 1936 marxà al front amb la «Columna Tierra y Libertad». Quan aquesta fou integrada en l'Exèrcit Popular de la República fou nomenat comissari polític de la I Companyia del II Batalló (153a Brigada Mixta). Des de març de 1938, passà a ser milicià de Cultura. En acabar la guerra civil espanyola, s'exilià a Franca i fou internat en els camps de concentració francesos.
El 1943, estant França ocupada pel Tercer Reich, va tornar a la península Ibèrica clandestinament, però fou descobert i empresonat uns mesos a Barbastre. Un cop alliberat, s'integrà en el Moviment Llibertari de Resistència de Liberto Sarrau Royes, i es posà en contacte amb el maquis de Quico Sabaté, a qui ajudà passant armament i propaganda per la frontera. L'1 de març de 1946 fou detingut a Figueres quan intentava recuperar armes d'un amagatall i condemnat a 12 anys de presó. L seva companya Eulalia Pajerols Casals Laieta, filla d'un militant anarquista, també col·laborava amb Josep Lluís i Facerias.
Fou tancat a la presó Model de Barcelona, on durant el període entre 1947 i 1949 va editar el butlletí La Voz Confederal amb Manuel Llatser Tomàs i Diego Camacho Escámez; després fou traslladat a les presons de Burgos i Zamora, on va fer d'escrivent. El 1952 li concediren la llibertat condicional que aprofità per fugir clandestinament a França en gener de 1953. Es va establir a Chartres, Brezolles, Senonches i, des de 1959, a Dreux, on milità a la CNT. Com que sabia anglès, va treballar amb Diego Camacho a la base estatunidenca de Crucey i després d'administratiu en una empresa de construcció, alhora que formava part del gruo artístic "Reflejos de España". Va morir en un accident laboral a Dreux el 8 de setembre de 1969.

## Referències

* ↑ «Emilio Vilardaga» (en italià). Anarcopèdia. Arxivat de l'original el 2016-08-20. [Consulta: juliol 2016].
* ↑ «Emili Vilardaga» (en francès). Los de la Sierra, dictionnaire des guérilleros et résistants antifranquistes.
* ↑ «Emili Vilardaga». Anarcoefemèrides del 8 de setembre. [Consulta: juliol 2016].
# Domènec Palet i Barba

Domènec Palet i Barba (Terrassa, Vallès Occidental, 1872 - Barcelona, 1953) fou un advocat, industrial, polític i geòleg català.

## Biografia

Fou un dels fundadors del Centre Excursionista de Terrassa el 1911 i un dels promotors del republicanisme a Terrassa, on hi fundà la Fraternitat Republicana.
El 1923 es presentà amb Antoni Rovira i Virgili a les eleccions generals de 1923, A les eleccions generals espanyoles de 1931 fou elegit diputat per Barcelona-província per ERC i va coordinar a Terrassa la campanya a favor de l'estatut de Núria. Fou reescollit a les eleccions generals espanyoles de 1933 i 1936, i després dels fets del sis d'octubre de 1934 formà part del grup de diputats que signà el manifest del 27 de novembre i es reintegraren a les Corts Espanyoles, malgrat l'oposició d'ERC. Després de la guerra civil fou fundador el 1947 de Petróleos Españoles SA, iniciadora de les prospeccions de petroli a Catalunya.

## Obres

* Santpedor i lo serrat dels morts (1895)
* Estudio del terreno pliocénico de Tarrasa y sus relaciones contiguas (1896)
* Petróleo en España, posibilidad de autarquía (1947)

## Referències

* ↑ Història del CET
* ↑ «Història dels Parlamentaris Catalans, al a UB». Arxivat de l'original el 2012-01-18. [Consulta: 23 agost 2008].
* ↑ «Domènec Palet i Barba». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Domènec Palet Arxivat 2015-04-02 a Wayback Machine. a memòriaesquerra.cat Arxivat 2015-03-11 a Wayback Machine.
* Fitxa del Congrés dels Diputats
# Ángel Luis Morón Romero

Ángel Luis Morón Romero (Madrid, 15 de juliol de 1969) és un exfutbolista madrileny, que ocupava la posició de defensa.

## Trajectòria

Comença a destacar a les files del Rayo Vallecano, on és titular en Segona Divisió. L'estiu de 1988 fitxa pel CA Osasuna, amb qui debuta a la màxima categoria, però hi serà suplent en les dues campanyes que hi passa a Navarra.
La temporada 90/91 recala al CE Castelló, on recupera la titularitat. La temporada 91/92 milita al CP Mérida, de la categoria d'argent.

## Enllaços externs

* Fitxa del jugador a bdfutbol
# Cottus czerskii

Cottus czerskii és una espècie de peix pertanyent a la família dels còtids.

## Descripció

* Fa 19,5 cm de llargària màxima.

## Hàbitat

És un peix d'aigua dolça, demersal i de clima temperat que viu entre 0-15 m de fondària.

## Distribució geogràfica

Es troba als rius asiàtics que desemboquen al mar del Japó des del krai de Primórie fins a Corea.

## Observacions

És inofensiu per als humans.

## Referències

* 1 2 3 4 FishBase (anglès)
* 1 2 Berg, L.S., 1965. Freshwater fishes of the U.S.S.R. and adjacent countries. vol. 3, quarta edició. Israel Program for Scientific Translations Ltd, Jerusalem.
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Kim, I.-S., 1997. Illustrated encyclopedia of fauna and flora of Korea. Vol. 37. Freshwater fishes. Ministry of Education: 1-629.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9): 687-736.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Ben Mee

Benjamin Thomas Mee (21 de setembre de 1989) és un futbolista professional anglès que juga de defensa pel Burnley FC de la Premier League.

## Referències

* 1 2 Sky Sports Football Yearbook 2012–2013. 43rd. Londres: Headline Publishing Group, 2012, p. 444. ISBN 978-0-7553-6356-8.
# Fibroïna

La fibroïna és un tipus de proteïna insoluble, amb caràcter fibrós, produïda per alguns artròpodes, com el cuc de seda (un insecte) o les aranyes (un ordre d'aràcnids) durant la segregació del fil.
El fil de seda, en el seu estat de matèria primera, es compon de dues proteïnes principals: la sericina i la fibroïna. La fibroïna és el centre estructural de la seda; i la sericina, el material enganxós que l'envolta.

## Estructura primària

La proteïna fibroïna consta de capes de làmines beta antiparalel·les. La seva estructura primària es compon principalment de la seqüència d'àcid amino-recurrent (Gly-Ser-Gly-Ala-Gly-Ala). La proporció gran de glicina i alanina fan possible l'embalatge hermètic de les fulles, la qual cosa contribueix a l'estructura rígida de seda, que no es pot estirar (resistència a la tracció). La combinació de rigidesa i resistència fan que el material sigui aplicable a diverses àrees, incloent-hi la biomedicina i la fabricació tèxtil.
La fibroïna es disposa en tres estructures, anomenades seda I, II i III.
* La fibroïna I és la forma natural de la seda, tal com és emesa des de les glàndules de seda de Bombyx mori.
* La fibroïna II és la disposició de les molècules fibroína de seda filada.
* La fibroïna III, més recentment descoberta, formada principalment en solucions de fibroïna en la interfase (per exemple, interfase aigua-oli). És un component important de la Teranyina.

## Degradació

Moltes espècies de bacteris són capaços de degradas ambdós tipus de fibroïna: la seda i l'Àcid polilàctic.

## Referències

* ↑ O. Hakimi et al., “Spider and mulberry silkworm silks as compatible biomaterials”,Composites Part B: Engineering, vol. 38 (3), pp. 324--337, article doi:10.1016/j.compositesb.2006.06.012
* ↑ T. Dyakonov et al., “Design and Characterization of a Silk-Fibroin-Based Drug Delivery Platform Using Naproxen as a Model Drug”, Journal of Drug Delivery, vol. 2012 (2012), article ID 490514
* ↑ Valluzzi, Regina; Gido, Samuel P.; Muller, Wayne; Kaplan, David L. «Orientation of silk III at the air-water interface». International Journal of Biological Macromolecules, 24, 2-3, 1999, pàg. 237–242. DOI: 10.1016/S0141-8130(99)00002-1.
* ↑ «Biodegradability of Plastics». International Journal of Molecular Science, 9, 01-09-2009, pàg. 3722–3742. DOI: 10.3390/ijms10093722. PMC: 2769161. PMID: 19865515.
# Mirtis d'Argos

Mirtis (en llatí Myrtis, en grec antic Μύρτις) fou un polític d'Argos que va viure al segle IV aC.
Demòstenes el va acusar, junt amb altres polítics argius, d'haver enganyat als seus conciutadans sobre el perill i l'amenaça que representava l'expansionisme de Filip II de Macedònia, i així havia impedit la unió contra ell. També el va acusar d'haver-ho fet per motius corruptes. Polibi en canvi diu que les acusacions de Demòstenes eren infundades.

## Referències

* ↑ Myrtis a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1132
# Emili Coca i Collado

Emili Coca i Collado (Barcelona, 9 de novembre de 1848 — Barcelona, 1920) fou un escriptor barceloní.
Va col·laborar en la revista La Renaixença, així com en La Bandera Catalana. Com a escriptor, va publicar diversos guions còmics per a obres de teatre, com Contrabando, estrenada al Teatre Tívoli el 7 de setembre de 1880, de la qual existeix una còpia manuscrita a la Biblioteca de Catalunya. També va escriure poemes paròdics.

## Obres

* Un garçon de Can Justin (1877)
* Entre terra y cel (1877)
* Revista de Barcelona en 1883 (1884)
* Lectura Popular, recull d'obres
Poesies presentades als Jocs Florals de Barcelona
* Vesllum (1899 - Primer accèssit a la Flor Natural)
* El rosará de Jesús (1916)
* Égloga divina (1917)
* La veu de la campana (1917)
* Estudiantina (1917)
* Amor divinal (1917)
* La Masia abandonada (1917)
* Adoració (1919)
* La cabana abandonada (1919)
* La núvia (1919)

## Premis i reconeixements

* La Flor Natural al Primer Certamen literari de Vilassar de Mar, de 1887, per al poema «La por»

## Referències

* ↑ Catàleg col·lectiu de les universitats de Catalunya
* ↑ «Emili Coca i Collado». Gran Enciclopèdia Catalana. Barcelona: Grup Enciclopèdia Catalana.
* ↑ Arxiu Històric de la Ciutat de Barcelona. Fons 6B-Jocs Florals
* ↑ El Primer Certamen literari de Vilassar de MarSessió Estudis Mataronins
# Serguei Kadatski

Serguei Kadatski va ser un ciclista soviètic. Del seu palmarès destaca la medalla Campionat del Món de contrarellotge per equips de 1981.

## Palmarès

* 1981
** Campió de la Unió Soviètica en parelles (amb Viatxeslav Dedenov)
** Campió de la Unió Soviètica en contrarellotge per equips
** Vencedor d'una etapa al Clásico RCN
** Vencedor d'una etapa al Giro de les Regions

## Enllaços externs

* Palmarès a sitiodeciclismo.net
* Palmarès a cyclebase.nl
# Dombeya rotundifolia

Dombeya rotundifolia és un arbre caducifoli amb l'escorça profundament clivellada de gris fosca a negrosa, que es troba a l'Àfrica meridional i cap al nord fins a l'Àfrica central i l'est d'Àfrica tropical. Antigament col·locat a les esterculiàcies, aquest grup artificial ha estat abandonat per la majoria dels autors i les seves plantes ara formen part d'una ampliada Malvaceae. És tolerant a la sequera i les gelades. És popular entre els apicultors per la seva alta producció de nèctar que atreu les abelles i papallones. Les seves flors en desplegaments profusos vistosos formen un arbre ornamental molt apreciat. La majoria d'espècies del gènere Dombeya conreades són arbustos amb flors atractives roses o blanques estretament relacionades a D. rotundifolia, com ara Dombeya burgessiae o Dombeya autumnalis; l'última va ser descrita quan el seu hàbit de floració durant l'estiu es va fer aparent.
Els arbres mesuren normalment de 5 a 6 m d'alçada amb un únic tronc ben definit. Creix a sòls profunds, ribes dels rius i llocs rocosos. Les fulles i capolls de flors estan coberts de borrissols estrellats. És una de les primeres espècies a florir a la primavera, sovint amb Erythrina lysistemon. Les flors són abundants i de fragància dolça, normalment blanques però ocasionalment rosa pàl·lides. Fruits petits (3-4 mm de diàmetre), rodons, i inconspicus es formen al centre de pètals persistents cafès i morts. La fusta és gris-blavosa, densa, dura i extremadament resistent, i va ser molt sol·licitada durant l'era de construcció de vagons i carros de ferrocarril.
* Escorça
* Flors
* Fulles
* Forma de flors roses

## Referències

* ↑ «Dombeya rotundifolia» a The Plant List. Data consulta: 12 de juny de 2014.

## Bibliografia

* van Wyk, B. and van Wyk, P. 1997. Field Guide to trees of South Africa. Struik, Cape Town

## Enllaços externs

* «Dombeya rotundifolia». Plantz Afrika. Arxivat de l'original el 2006-03-13. [Consulta: 6 març 2010].
# André van de Werve de Vorsselaer

André van de Werve de Vorsselaer (Anvers, 10 d'abril de 1908 - Anvers, 6 d'octubre de 1984) va ser un tirador d'esgrima belga, especialista en floret, que va competir durant les dècades de 1930 i 1940. Formava part de la família van de Werve.
El 1936 va prendre part en els Jocs Olímpics de Berlín, on fou cinquè en la prova del floret per equips del programa d'esgrima. Una vegada finalitzada la Segona Guerra Mundial va prendre part en els Jocs de Londres de 1948, on disputà dues proves del programa d'esgrima. Guanyà la medalla de bronze en la prova de floret per equips, mentre en la prova del floret individual quedà eliminat en sèries.
En el seu palmarès també destaca una medalla de bronze al Campionat del Món d'esgrima de 1947.

## Referències

* ↑ Les van de Werve: 800 ans d'histoire, tom II, d'Yves Schmitz i Alfons Bousse-Waremme, desembre de 1988, pàg. 393
* 1 2 «Olympedia – André Van De Werve De Vorsselaer». [Consulta: 4 agost 2021].
# Bipalium sudzukii

Bipalium sudzukii és una espècie de planària terrestre que habita a l'oest de Malàisia.
És una espècie de mida mitjana que pot arribar a mesurar uns 10 cm de longitud quan està en moviment.
La superfície dorsal és de color taronja-marró fosc uniforme.

## Referències

* 1 2 3 Kawakatsu, M., 1986. Land Planarians from West Malaysia (Turbellaria; Tricladida; Terricola). Bulletin of the Biogeographical Society of Japan 41 (1):1-15.